SMK งบ Q1 พลิกขาดทุน 2.9 หมื่นลบ. เซ่นจ่ายเคลมโควิด 2.3 หมื่นล้าน
SMK แจงงบไตรมาส 1/65 พลิกขาดทุน 2.94 หมื่นลบ. จากปีก่อนกำไร 173.23 ลบ. เหตุจ่ายเงินค่าสินไหมทดแทนโควิด-19 กว่า 2.3 หมื่นลบ. หลังผู้ป่วยเพิ่มมากขึ้น
SMK แจงงบไตรมาส 1/65 พลิกขาดทุน 2.94 หมื่นลบ. จากปีก่อนกำไร 173.23 ลบ. เหตุจ่ายเงินค่าสินไหมทดแทนโควิด-19 เพิ่ม
23 พ.ค. 2565

บริษัท สินมั่นคงประกันภัย จำกัด (มหาชน) หรือ SMK ส่งงบการเงินไตรมาส 1 ปี 2565 สำหรับงวด 3 เดือนสิ้นสุดวันที่ 31 มี.ค.2565  ขาดทุนสุทธิ 29,421.37 ล้านบาท เมื่อเทียบกับงวดเดียวกันของปีก่อนมีกำไรสุทธิ 173.23 ล้านบาท คิดเป็นอัตราดอกเบี้ยลดลงร้อยละ 16,794.48 โดยมีปัจจัยดังนี้
1.รายได้รวมของบริษัทฯ ในไตรมาส 1 ปี 2565 เท่ากับ 2,472.06 ล้านบาท เพิ่มขึ้น 19.32 ล้านบาท จากช่วงเวลาเดียวกัน ปีก่อนที่มีรายได้รวม 2,452.74 ล้านบาท คิดเป็นอัตราเพิ่มขึ้นร้อยละ 0.79 เกิดจากสาเหตุหลักดังนี้
1.1 เบี้ยประกันภัยที่ถือเป็นรายได้ในไตรมาสนี้เท่ากับ 2,410.43 ล้านบาท เพิ่มขึ้น 47.21 ล้านบาท ผลมาจากการสำรองเบี้ยประกันภัยบวกกลับที่ลดลงจากไตรมาสเดียวกันกับปีก่อนจำนวน 566.02 ล้านบาท
1.2 รายได้และกำไรจากการลงทุนลดลง 17.54 ล้านบาท ลดลงร้อยละ 32.64 เมื่อเทียบกับช่วงเวลาเดียวกันของปีก่อน สาเหตุหลักเกิดจากรายได้จากดอกเบี้ยและเงินปันผลที่ลดลง 51.68 ล้านบาท
3.กำไรจากการรับประกันภัยในไตรมาส 1 ปี 2565 มีผลขาดทุนจำนวน 29,187.25 ล้านบาท เนื่องจากการรับประกันภัยโควิดประสบผลขาดทุนเป็น จำนวนเงินสูงสุดถึง 29,479.68 ล้านบาท ส่วนการรับประกันภัยประเภทอื่นๆ มีผลกำไรจำนวน 292.42 ล้านบาท
โดยสรุปสาเหตุหลักที่ทำให้ผลการดำเนินงานประสบผลขาดทุนสูงถึง 29,421.37 ล้านบาท มาจากจำนวนเงินค่าสินไหมทดแทนโควิดที่เพิ่มขึ้นอย่างมากเมื่อเทียบกับไตรมาส 1 ปี 2564 ซึ่งมีจำนวนเงินค่าสินไหมทดแทนโควิดเพียง 19.08 ล้านบาท
